** **MADONAS NOVADA PAŠVALDĪBA**

 Reģistrācijas numurs 90000054572

 Saieta laukums 1, Madona, Madonas novads, LV-4801

 t. 64860090, e-pasts: pasts@madona.lv

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**MADONAS NOVADA PAŠVALDĪBAS DOMES**

**LĒMUMS**

Madonā

**2025. gada 30. septembrī Nr. 254**

(protokols Nr. 9, 92. p.)

**Par finansiālu atbalstu Madonas novada bibliotēkas projektam “Košā lasītava: mūsdienīga zona mazajiem lasītājiem”**

Madonas novada pašvaldībā saņemts Madonas novada bibliotēkas iesniegums (reģistrēts Madonas novada pašvaldībā 12.09.2025. ar Nr. 2.1.3.1/25/3457) ar lūgumu piešķirt līdzfinansējumu 50% apmērā no Madonas novada bibliotēkas projekta "Košā lasītava: mūsdienīga zona mazajiem lasītājiem", kuru plānots īstenot Latvijas Nacionālās bibliotēkas Atbalsta biedrības īstenotā konkursa “Iedvesmas bibliotēka” ietvaros, kopējās tāmes, t.i. 5568,68 EUR, no 2026. gada budžeta projekta atbalsta gadījumā.

Projekts paredz modernizēt Madonas novada bibliotēkas Bērnu literatūras nodaļu, ieviešot košas krāsas, jaunu uzrunājošu transformējamu aprīkojumu, kas rosinās interesi par grāmatām, lasīšanu un izziņas prieku. Projekta realizācija paredzēta 2026. - 2027. gadā.

Projekta kopējais finansējums 11137,36 EUR, Latvijas Nacionālās bibliotēkas Atbalsta biedrības atbalsts konkursa ietvaros paredz 50 % līdzfinansējumu – 5568,68 EUR.

Noklausījusies sniegto informāciju, ņemot vērā 19.09.2025. Kultūras un sporta jautājumu komitejas un 23.09.2025. Finanšu komitejas atzinumus, **atklāti balsojot: PAR – 18** (Agris Lungevičs, Aigars Šķēls, Aivis Masaļskis, Aivis Mitenieks, Andris Dombrovskis, Artūrs Čačka, Artūrs Grandāns, Dace Ozoliņa, Egils Bērziņš, Gatis Teilis, Guntis Klikučs, Janīna Grudule, Jānis Erels, Māris Justs, Māris Olte, Rūdolfs Medenis, Valda Kļaviņa, Zigfrīds Gora), **PRET – NAV, ATTURAS – NAV,** Madonas novada pašvaldības dome **NOLEMJ:**

Piešķirt Madonas novada bibliotēkai finansējumu projekta "Košā lasītava: mūsdienīga zona mazajiem lasītājiem" īstenošanai 5568,68 EUR (*pieci tūkstoši pieci simti sešdesmit astoņi euro 68 centi*) apmērā no Madonas novada pašvaldības 2026. gada budžeta projekta atbalsta gadījumā.

 Domes priekšsēdētājs A. Lungevičs

*Vogina 20204906*